**Nyírkarász község Képviselőtestületének 2018. december 10 napján (hétfő) 08.00 órakor tartott testületi ülésének**

1. jegyzőkönyve,-
2. tárgysorozata,-
3. határozat: 74- 81/2018.

Száma: I/293-21/2018.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés az Idősek Otthona Szervezeti és Működési Szabályzatának, Szakmai Programjának, Házirendjének elfogadására

Előadó: Szalmási József polgármester

3.) Előterjesztés az Etikai Kódex elfogadására

Előadó: Szalmási József polgármester

4.) Előterjesztés a Képviselőtestület 2019 évi üléstervéről

Előadó: Szalmási József polgármester

5.) Előterjesztés Nyírkarász Községi Önkormányzat Helyi Esélyegyenlőségi Programjának elfogadására

Előadó: Szalmási József polgármester

Egyebek

**Zárt ülés keretében:**

1.) Előterjesztés a rendkívüli települési támogatási kérelmek döntésére

Előadó: Szalmási József polgármester

Nyírkarász, 2018. december 10.

 **Szalmási József**

 **polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2018. december 10 napján (hétfő) 08.00 órakor tartott testületi ülésén.

**Helye:** **Polgármesteri Hivatal- Polgármesteri Iroda** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Csordás Zoltánné, Kovács Sándorné, Szabó Imre önkormányzati képviselők

***Tanácskozási joggal:*** Matyi Andrásné jegyző

Balogh József, Dudás Béláné önkormányzati képviselők jelezték távolmaradásukat.

Kapin Mihály önkormányzati képviselő nem jelezte távolmaradását.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Szalmási József javasolta a napirendi pontok elfogadását. A Képviselőtestület a napirendi pontokat 4 igen szavazattal elfogadta.

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 4 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

 **KÉPVISELŐTESTÜLETÉNEK**

**74/2018.(XII.10.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Csordás Zoltánné és Kovács Sándorné önkormányzati képviselőket megválasztotta a jelen jegyzőkönyv hitelesítésére.

**Tárgy: (2.tsp.) Előterjesztés Előterjesztés az Idősek Otthona Szervezeti és Működési Szabályzatának, Szakmai Programjának, Házirendjének elfogadására**

Előadó: Szalmási József polgármester

Szalmási József polgármester tájékoztatta a jelenlévőket, szükséges a működési engedély módosítása házi segítségnyújtás tekintetében, mivel van rá igény, nő a gondozottak száma és így a gondozóké is.

A Képviselőtestület 4 igen szavazattal, ellenszavazat és tartózkodás nélkül a következő határozatokat hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**75/2018.(XII.10.)**

**h a t á r o z a t a**

**az Idősek Otthona Nyírkarász Szakmai Programjának jóváhagyásáról**

**A Képviselőtestület:**

az Idősek Otthona Nyírkarász (törzskönyvi azonosító: 657912) Szakmai Programját és annak mellékleteit megtárgyalta, s azt **jóváhagyta**.

Felelős: Képviselőtestület

Határidő: azonnal

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**76/2018.(XII.10.)**

**h a t á r o z a t a**

**az Idősek Otthona Nyírkarász Szervezeti és Működési Szabályzatának jóváhagyásáról**

**A Képviselőtestület:**

az Idősek Otthona Nyírkarász (törzskönyvi azonosító: 657912) Szervezeti és Működési Szabályzatát megtárgyalta, s azt **jóváhagyta**.

Felelős: Képviselőtestület

Határidő: azonnal

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**77/2018.(XII.10.)**

**h a t á r o z a t a**

**az Idősek Otthona Nyírkarász Házirendjének jóváhagyásáról**

**A Képviselőtestület:**

az Idősek Otthona Nyírkarász (törzskönyvi azonosító: 657912) Házirendjét megtárgyalta, s azt **j ó v á h a g y t a.**

Felelős: Képviselőtestület

Határidő: azonnal

**Tárgy: (3.tsp.) Előterjesztés az Etikai Kódex elfogadására**

Előadó: Szalmási József polgármester

Matyi Andrásné jegyző tájékoztatta a jelenlévőket, hogy a közszolgálati tisztviselőkről szóló törvény rendelkezése értelmében a képviselőtestület fogadja el a hivatásetikai alapelveket, az etikai eljárás szabályait.

Az előterjesztést megtárgyalva Képviselőtestület 4 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**78/2018.(XII.10.)**

**h a t á r o z a t a**

**az Etikai Kódex elfogadására**

A közszolgálati tisztviselőkről szóló 2011. évi CXCIX. törvény 231. § (1) bekezdése és a 83. § (1)-(4) bekezdései alapján a hivatásetikai alapelvek részletes tartalmát, valamint az etikai eljárás szabályait a képviselő-testület az alábbiak szerint határozza meg.

A szabályozás hatálya kiterjed a hivatalnál - a jogviszony jellegétől függetlenül - foglalkoztatott köztisztviselőre.

**Az Etikai alapelvek a következők:**

**Általános alapelvek:**

* a hűség és elkötelezettség,
* a nemzeti érdekek előnyben részesítése,
* az igazságos és méltányos jogszolgáltatás
* a méltóság és tisztesség,
* az előítéletektől való mentesség,
* a pártatlanság,
* a felelősségtudat és szakszerűség,
* az együttműködés,
* az intézkedések megtételére irányuló arányosság,
* a védelem.

 A vezetőkkel szembeni alapelvek:

* példamutatás,
* szakmai szempontok érvényesítése,
* számonkérési kötelezettség.

Az általános etikai alapelvek valamennyi köztisztviselőre vonatkoznak függetlenül attól, hogy vezető vagy nem vezető beosztásban dolgozik-e.
***1. Hűség és elkötelezettség alapelve:***

A köztisztviselő munkáját az Alaptörvényben szabályozott demokratikus intézményrendszer keretei között kifejeződő közérdek iránti elkötelezettséggel köteles végezni. A köztisztviselőnek hűnek kell lennie:

* az Alaptörvényben meghatározott elvekhez, illetve
* a Képviselő-testület által meghatározott etikai alapelvekhez.

A köztisztviselőnek kinevezésekor szóban, majd írásban megerősített esküt kell tennie, melyben Magyarországhoz és annak Alaptörvényéhez való hűségre esküszik.

A köztisztviselő az előzőeken túlmenően köteles a Hivatal tevékenységével érintett település érdekeit szem előtt tartva tevékenykedni.

***2. A nemzeti érdek előnyben részesítésének alapelve:***

A köztisztviselőnek a tevékenységét úgy kell végeznie, hogy abban a nemzeti érdek kerüljön előtérbe. Ennek érdekében a köztisztviselő közszolgálati feladatainak ellátásán kívüli politikai vagy egyéb tevékenysége semmilyen módon sem veszélyeztetheti a közigazgatási funkciók és feladatok ellátásának pártpolitika-semlegességébe vetett közbizalmat. A köztisztviselő pártban tisztséget nem viselhet, párt nevében vagy érdekében - az országgyűlési, az európai parlamenti, illetve a helyi önkormányzati választásokon jelöltként való részvételt kivéve - közszereplést nem vállalhat.

***3. Az igazságos és méltányos jogszolgáltatás alapelve:***

Az igazságos jogszolgáltatás során a köztisztviselő nem lehet részrehajló, közhivatali tevékenységét és eljárását mindenkor elfogulatlanul és pártatlanul kell végeznie, nem alkalmazhat megkülönböztetést sem egyes személyekkel, sem a társadalom bármely csoportjával szemben. A köztisztviselőnek a feladatait pártatlanul és igazságosan kell ellátni.

A méltányos jogszolgáltatás során a jóhiszeműség és a tisztesség elvének megfelelően kell eljárni, az érintettek részére meg kell adni minden olyan segítséget, tájékoztatást, amely hozzásegíti, hogy az eljárás során méltányos jogszolgáltatásban részesüljön, ennek keretében a számára jogszerű kedvező döntés születhessen.

Az igazságos és méltányos jogszolgáltatásnak érvényesülnie kell a döntések végrehajtása során is. Tilos a rendeltetésellenes joggyakorlás, azaz mások jogos érdekének csorbítására, érdekérvényesítési lehetőségeinek korlátozására, zaklatására, véleménynyilvánítás szabadságának korlátozására irányul vagy vezet.

***4. A méltóság és a tisztesség alapelve:***

A köztisztviselőnek a hivatali- és magánéletében olyan magatartást kell tanúsítania, amellyel kiérdemli az állampolgárok tiszteletét, megbecsülését önmaga és az általa képviselt közszolgálat iránt, valamint - munkatársai és hivatali felettesei bizalmát.

A köztisztviselő köteles általában olyan magatartást tanúsítani, melyben nem veszélyezteti a munkáltatója jó hírét, a hivatalnál betöltött beosztása méltóságát. A köztisztviselőnek a munkája során ügyelnie kell a saját és az ügyfelek méltóságának megőrzésére. A köztisztviselő köteles kollégáival olyan munkakapcsolatot fenntartani, melyben biztosított mindkét fél méltósága. A köztisztviselő a jogok gyakorlása és a kötelezettségek teljesítése során a tisztesség elvének megfelelően köteles eljárni. A köztisztviselő feladata a korrupció elleni fellépés, a korrupció megakadályozása. A köztisztviselő nem fogadhat el semmilyen, a tevékenységével összefüggésbe hozható - nem jogszabályon alapuló - előnyt, különösen: ajándékot, egyéb anyagi természetű dolgot.

A köztisztviselő elvárt méltóságával és tisztességével nem összeegyeztethető, ha a köztisztviselő:

* bűncselekményt vagy tulajdon elleni szabálysértést követ el,
* köztudomású, hogy anyagi függőséget okozó szenvedélybetegségben szenved,
* nem anyagi függőséget okozó szenvedélybeteg, ide értve az alkohol és drog függőséget.

A köztisztviselő a méltósága külső jeleként köteles az általános elvárásoknak megfelelő, szélsőségektől mentes ruházatot viselni a munkahelyen.

***5. Az előítéletektől való menteség alapelve:***

A köztisztviselő köteles előítéleteket félretéve, attól mentesen eljárni, amelynek érvényesülnie kell a hivatali eljárás minden szakaszában. Biztosítani kell az egyenlő bánásmód követelményét.

Az előítéletektől való mentességnek érvényesülnie kell: az ügyfelekkel, munkatársakkal összefüggésben is. A köztisztviselőnek minden esetben ügyfélbarát módon kell az ügyet intéznie. A köztisztviselőnek az eljárás során mindig meg kell őriznie pártatlanságát.
A köztisztviselő csak jogszerű eljárási cselekményt, tájékoztatást adhat, önkényes intézkedést nem végezhet, magatartását nem irányíthatja előítélet. A köztisztviselő előítéletektől való mentességének ki kell tűnnie az eljárás dokumentumainak (határidő, tájékoztatások, ügyintézési idő stb.) adataiból.

***6. A pártatlanság alapelve:***

A köztisztviselő nem lehet részrehajló, tevékenysége és eljárása mindenkor elfogulatlan és pártatlan kell, hogy legyen, nem alkalmazhat megkülönböztetést sem egyes személyekkel, sem a társadalom bármely csoportjával szemben.

A köztisztviselő feladatait a köz érdekében a jogszabályoknak és a Képviselő- testület döntésének megfelelően, szakszerűen, pártatlanul és igazságosan, a kulturált ügyintézés szabályai szerint köteles ellátni.

***7. A felelősségtudat és szakszerűség alapelve:***

A köztisztviselő a közigazgatási ügyek intézése során önként vállalt kötelezettséggel is támogatja a közigazgatási szervezet számára kitűzött célok és döntések megvalósítását. A köztisztviselő:

* köteles felettese utasítását végrehajtani,
* köteles felettese utasításának végrehajtását megtagadni, ha annak teljesítésével bűncselekményt, illetve szabálysértést valósítana meg, továbbá más személy életét, testi épségét vagy egészségét közvetlenül és súlyosan veszélyeztetné,
* az utasítás végrehajtását megtagadhatja, ha annak teljesítése az életét, egészségét vagy testi épségét közvetlenül és súlyosan veszélyeztetné, vagy jogszabályba ütközne,
* köteles az utasítást adó figyelmét felhívni, és egyben kérheti az utasítás írásba foglalását ha az, vagy annak végrehajtása jogszabályba ütközne, vagy teljesítése kárt idézhet elő és a köztisztviselő a következményekkel számolhat, vagy az utasítás az érintettek jogos érdekeit sérti. Az utasítást adó felettes az utasítás írásba foglalását nem tagadhatja meg. A köztisztviselőt az írásba foglalásra irányuló kérelme miatt hátrány nem érheti,
* a közvetlen felettes útján köteles kérni az írásba foglalást, ha az utasítást adó a köztisztviselőnek nem közvetlen felettese,
* ha felettese döntésével, illetve utasításával nem ért egyet, jogosult különvéleményét írásba foglalni. Emiatt hátrány nem érheti.

A köztisztviselőnek a feladatait a jogszabályoknak és a szakmai előírásoknak megfelelően kell ellátnia, folyamatosan továbbfejlesztve szakmai tudását.

A köztisztviselő feladatait a köz érdekében a jogszabályoknak és az irányító testület döntésének megfelelően, szakszerűen köteles ellátni.

A szakszerűség érdekében a köztisztviselő köteles:

* naprakész ismeretekkel rendelkezni a hatáskörébe tartozó ügyekben,
* részt venni a számára meghatározott kötelező képzéseken,
* tájékozódni a területén várható változásokról.

A köztisztviselő kötelezettségeit a legjobb tudása szerint teljesíti, nem cselekszik a nyilvánosságot, az állampolgárokat és munkatársait félrevezető, megtévesztő és szakszerűtlen módon.
***8. Az együttműködés alapelve:***

A köztisztviselő a jogok gyakorlása és a kötelezettségek teljesítése során kölcsönösen együtt működik:

* az ügyfelekkel,
* a munkatársaival,
* más eljáró szervekkel.

A hivatalon belüli együttműködés során a köztisztviselő köteles betartani az egyes ügyek ügymenetmodelljében meghatározottakat, a hivatalon belüli hatásköri szabályokat, a munkaköri feladat ellátási rendet.

Az együttműködés során törekedni kell arra, hogy a közigazgatási eljárás szabályainak megfelelően az ügyféltől olyan információ, adat ne kerüljön elkérésre, amellyel a hivatali szervezet már rendelkezik.

A köztisztviselő köteles a hatáskörébe tartozó eljárással kapcsolatos jogszabályi tájékoztatást, felvilágosítást megadni. A tájékoztatás során biztosítani kell a tényleges jogszabályi forrás ismertetését, valamint igény szerint a közérthető információ átadást is.

A tájékoztatás során az ügyfél számára fel kell ajánlani az elektronikus tájékoztatás és tájékozódás lehetőségét.

***9. Az intézkedések megtételére irányuló arányosság alapelve:***

A köztisztviselő az eljárás során köteles intézkedni akkor, ha azt jogszabály kötelezővé teszi.
Az intézkedések során az arányosság követelményeit kell betartani. Olyan intézkedéseket kell tenni, melyek arányban vannak az eljárás céljával.

Az intézkedések meghozatalánál - ha a köztisztviselőnek mérlegelési joga van - figyelembe kell venni azt, hogy a hozott intézkedésnek milyen anyagi vonzatai vannak, azok hogy hatnak az ügyfélre, illetve a szervre.

Az intézkedések során a köztisztviselő köteles először azokat az eljárási cselekményeket megtenni, melyek a legkevesebb energiával és költséggel járnak, és az ügyfelek rugalmas, gyors ügyintézését segítik.

***10. A védelem alapelve:***

A köztisztviselő a törvényes és szakszerű munkavégzése közben védelem alatt áll, pártatlan és pártpolitika-semleges magatartása, valamint szakszerű feladatellátása miatt semmilyen hátrány nem érheti.

A vezetőkkel szemben támasztott etikai alapelveknek az általános etikai alapelveken túl a vezetők esetében a velük szemben támasztott etikai alapelveknek is érvényesülnie kell.
***1. A példamutatás alapelve:***

A vezető köztisztviselőnek szakmai tevékenysége ellátása során példamutatónak kell lennie. A vezetővel szembeni követelmény, hogy:

* szakmailag jártas, naprakész legyen minden általa irányított igazgatási ágban,
* szakmai segítséget tudjon nyújtani a hozzá forduló beosztott részére módszertani ügyben és adott konkrét eljárás során,
* részt vegyen képzésekben, és a képzésben elsajátított ismereteket átadja (ösztönözze kollégáit a képzésre és az ismeret megosztásra),
* jól, példamutatóan kezelje a konfliktusokat az ügyfelekkel és a munkatársakkal.

A vezetőnek példamutató magatartást kell tanúsítania az általa vezetett szervezeti egységben dolgozók számára, irányító munkáját a legjobb tudása és ismerete szerint kell, hogy végezze. Vezetőtől elvárt speciális magatartási forma:

* személyes példamutatás,
* tartózkodás a személyes előnyöktől,
* megfelelő hangnem használata,
* munkatársai véleményének, ötleteinek, javaslatainak kikérése és hasznosítása,
* munkatársai jogos érdekvédelme,
* beosztottait ne utasítsa személyes céljait és egyéni érdekeit szolgáló munkavégzésre, tevékenységre,
* tanúsítson kellő szociális érzékenységet munkatársai problémáinak megoldásában,
* segítse a nehézségekkel küzdő beosztottakat, hatáskörén belül adjon meg minden segítséget.

***2. A szakmai szempontok érvényesítésének alapelve:***

A vezető feladata, hogy tevékenysége során a szakmai szempontokat érvényesítse. A szakmai szempontok érvényesítését kell biztosítani:

* a hivatali szervezet struktúrájának, személyi állomány létszámának meghatározásakor,
* a hivatal személyi állományának kiválasztásakor,
* a hivatal személyi állományának képzésekor,
* a hivatalon belüli munkamegosztási rend kialakításakor és a helyettesítések meghatározásakor,
* az illetmények - minősítés alapján történő - eltérítésénél.

A vezető felelős azért, hogy a hivatalon belüli információ áramlás segítse a szakmai szempontok minél jobb érvényesülését. A vezető feladata, hogy szorgalmazza olyan eljárások, módszerek, ügymenetmodellek, szoftverek alkalmazásának bevezetését, melyek növelik a szerv szakmai munkájának színvonalát.

Vezetőtől elvárt speciális magatartási forma a szakmai szempontok érvényesítésekor:

* reális feladatkitűzés,
* munkatársai ösztönzése, tehetségük kibontakoztatásának és érvényesülésének elősegítése,
* a vezető kollegák közötti kapcsolataiban legyen segítőkész, tartsa tiszteletben mások hatáskörét, szakmailag támogatást nyújtson,
* a munkavégzéssel összefüggő ösztönzéseknél, illetve elismeréseknél legyen következetes és igazságos,
* munkatársai minősítése során kerülje az általánosítást és a szubjektivitást, az értékelés elsősorban szakmai legyen.

***3. A számonkérési kötelezettség alapelve:***

A vezető köteles kialakítani a hivatalon belüli ellenőrzés, kontroll rendszerét. A vezető működteti és rendszeresen továbbfejleszti a belső kontroll rendszert.

A vezető nap tevékenységébe beleépül a számonkérés, melynek egyik eleme a köztisztviselői teljesítményértékelés és minősítés rendszere is.

A számonkérés során biztosítani kell a nyugodt légkört, melyben a szakmaiság, valamint a feladat ellátási kötelezettség, a jogszerűség kapja a legnagyobb hangsúlyt.

Vezetőtől elvárt speciális magatartási forma a számonkérési kötelezettség során:

* következetes számonkérés,
* a munkavégzéssel összefüggő ellenőrzéseknél, számon kéréseknél legyen igazságos.

**Az etikai eljárás megindításának szabályai**

***Az etikai eljárás megindítása:***

Az etikai eljárást meg kell indítani, ha az etikai alapelvek megsértésének gyanúja merül fel. Az eljárás megindítására a munkáltatói jogkör gyakorlója az etikai alapelv megsértése gyanújának tudomására jutásától számított egy hónapon belül intézkedhet. (Amennyiben nem csak etikai alapelv sérülésének gyanúja merül fel, hanem a fegyelmi vétség gyanúja is, akkor a fegyelmi eljárásra vonatkozó szabályokat kell alkalmazni.) Az etikai eljárás megindításáról a köztisztviselőt írásban értesíteni kell.

***Az etikai vizsgálat:***

Az eljárás lefolytatására a munkáltatói jogkör gyakorlója az eljárás megindításától számított 3 napon belül háromtagú bizottságot jelöl ki. A bizottság feladata a gyanú kivizsgálása. A bizottság a kivizsgálást a létrehozásától számított 30 napon belül köteles befejezni.

A bizottság az eljárása során köteles:

* meghallgatni a gyanúval érintett köztisztviselőt,
* megvizsgálni az ügy tárgyi bizonyítékait,  más érintett köztisztviselőt, illetve személyt meghallgatni, ha véleményük az ügy eredményes lezárásához szükséges.

Ha a köztisztviselő a bizottság által jelzett meghallgatáson nem jelenik meg, személyesen nem működik közre, az eljárást akkor is le kell folytatni.

A bizottság a vizsgálat lezárásától számított 5 munkanapon belül írásos véleményét - az ügyben keletkezett iratokkal együtt - köteles átadni a munkáltatói jogkör gyakorlójának.

***Döntés az etikai alapelv megsértésének gyanújáról:***

A munkáltatói jogkör gyakorlója a bizottság véleménye alapján megállapíthatja, hogy  a köztisztviselő:

* vétkes, illetve, hogy
* nem követett el etikai vétséget.

Az etikai vétséget elkövető köztisztviselővel szemben kiszabható büntetés:

* a figyelmeztetés vagy
* a megrovás.

A vétség elkövetése esetén a büntetés kiszabása írásban is megtörténik. Ha az etikai vétség gyanúja kivizsgálása közben a köztisztviselő fegyelmi felelősségének megalapozott gyanúja is felmerül, az etikai eljárást meg kell szüntetni és az eljárást a fegyelmi eljárás szabályai szerint kell lefolytatni.

A határozat 2018. december 10 napján lép hatályba.

**Tárgy: (4.tsp.) Előterjesztés a Képviselőtestület 2019 évi üléstervéről**

Előadó: Szalmási József polgármester

Szalmási József polgármester az előterjesztés szerint tájékoztatta a jelenlévőket.

A Képviselőtestület 4 igen szavazattal, ellenszavazat és tartózkodás nélkül a következő határozatot hozta:

## NYÍRKARÁSZ KÖZSÉGI ÖNKORMÁNYZAT

##  KÉPVISELŐTESTÜLETÉNEK

**79/2018.(XII.10.)**

**h a t á r o z a t a**

**A Képviselőtestület 2019 évi munkatervéről**

**A Képviselőtestület:**

a 2019 évre szóló munkatervét a melléklet szerinti tartalommal elfogadta.

Határidő: 2018. december 31.

Felelős:Szalmási József polgármester

**Tárgy: (5.tsp.) Előterjesztés Nyírkarász Községi Önkormányzat Helyi Esélyegyenlőségi Programjának elfogadására**

Előadó: Szalmási József polgármester

Szalmási József polgármester tájékoztatta a jelenlévőket a Helyi Esélyegyenlőségi Program (HEP) elfogadásának szükségességéről. Felkérte Kosztig Csilla HEP munkatársat, tájékoztassa a Képviselőtestületet.

Kosztig Csilla HEP munkatárs előadta, hogy letelt az 5 éves időintervallum, felülvizsgálni és új egységes HEP- et kellett készíteni a régi sablon szerint, melyet 2 évente felülvizsgálni szükséges.

A Képviselőtestület 4 igen szavazattal, ellenszavazat és tartózkodás nélkül a következő határozatot hozta:

## NYÍRKARÁSZ KÖZSÉGI ÖNKORMÁNYZAT

##  KÉPVISELŐTESTÜLETÉNEK

**80/2018.(XII.10.)**

**h a t á r o z a t a**

**Nyírkarász Községi Önkormányzat Helyi Esélyegyenlőségi**

**Programjának elfogadásáról**

**A Képviselőtestület:**

Nyírkarász Községi Önkormányzat Helyi Esélyegyenlőségi Programját a kiadott felülvizsgált és elkészített anyag alapján megtárgyalta, s azt **e l f o g a d t a.**

Felelős: Képviselő-testület

Határidő: azonnal

**E g y e b e k :**

Szalmási József polgármester tájékoztatta a Képviselő-testületet, hogy lehetőség van az első világháborús történelmi emlékeit őrző emlékművek rendbetétele, renoválása, helyreállítása, új emlékmű állı́tása témában a Közép- és Kelet-európai Történelem és Társadalom Kutatásáért Közalapítvány által kiírt, KKETTKK-CP-02 jelű pályázat benyújtására.

A Képviselőtestület 4 igen szavazattal, ellenszavazat és tartózkodás nélkül a következő határozatot hozta:

## NYÍRKARÁSZ KÖZSÉGI ÖNKORMÁNYZAT

##  KÉPVISELŐTESTÜLETÉNEK

**81/2018.(XII.10.)**

**h a t á r o z a t a**

**KKETTKK-CP-02 jelű pályázat benyújtásáról**

**A Képviselőtestület**

1. döntött, hozzájárul az első világháborús történelmi emlékeit őrző emlékművek rendbetétele, renoválása, helyreállítása, új emlékmű állı́tása témában a Közép- és Kelet-európai Történelem és Társadalom Kutatásáért Közalapítvány által kiírt, KKETTKK-CP-02 jelű pályázati programban való részvételhez, pályázat benyújtásához.
2. nyilatkozza, hogy a fejlesztés tárgyát érintő, a természetben 4544 Nyírkarász Szabadság tér 1, 401 helyrajzi számú ingatlan a Nyírkarász Községi Önkormányzat 1/1 tulajdonát képezi.
3. a szükséges önerő rendelkezésre állását a mindenkori költségvetés terhére biztosítja.
4. felhatalmazza a polgármestert a pályázathoz szükséges dokumentumok beszerzésére, pályázati dokumentumok aláírására és a pályázat benyújtására.

Határidő: folyamatos

Felelős: polgármester

Több tárgy, és kérdés nem volt, Szalmási József polgármester az ülést bezárta.

**K.M.F.**

 **Szalmási József Matyi Andrásné**

 **polgármester jegyző**

 **Csordás Zoltánné Kovács Sándorné**

 **önkormányzati képviselő önkormányzati képviselő**